CELEX: 62011TN0463
Language: sk
Date: 2011-08-23 00:00:00
Title: Vec T-463/11: Žaloba podaná 23. augusta 2011 — Dectane/ÚHVT — Hella (DAYLINE)

8.10.2011   
            
            
               SK
            
            
               Úradný vestník Európskej únie
            
            
               C 298/28
            
         Žaloba podaná 23. augusta 2011 — Dectane/ÚHVT — Hella (DAYLINE)
   (Vec T-463/11)
   2011/C 298/53
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: Dectane GmbH (Leipzig, Nemecko) (v zastúpení: P. Ehrlinger a T. Hagen, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Hella KGaA Hueck & Co. (Lippstadt, Nemecko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie prvého odvolacieho senátu ÚHVT z 15. júna 2011,
            
         
               —
            
            
               zaviazal žalovaného na náhradu trov konania, vrátane trov konania pred odvolacím senátom.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: slovná ochranná známka „DAYLINE“ pre tovary patriace do triedy 11 — prihláška č. 7 070 238.
   
      Majiteľ ochrannej známky alebo označenia namietaných v námietkovom konaní: Hella KGaA Hueck & Co.
   
      Namietaná ochranná známka alebo označenie: národná slovná ochranná známka „Ledayline“ pre tovary triedy 11.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zrušenie rozhodnutia námietkového oddelenia a zamietnutie prihlášky ochrannej známky Spoločenstva.
   
      Dôvody žaloby: porušenie článku 8 ods. 1 písm. b) nariadenia č. 207/2009, lebo medzi kolidujúcimi ochrannými známkami neexistuje pravdepodobnosť zámeny.